Murad ble født i Kuwait (et pass som ble funnet oppgir imidlertid Pakistan som fødested), der faren var kranfører for et oljeselskap. Etter videregående skole i Kuwait tok han flysertifikat for passasjerfly etter å ha gått et kurs ved Continental Flying School på Filippinene fra november 1990 til januar 1991. I november 1991 fortsatte han flyverutdanningen ved Emirates Flying School i United Arab Emirates.